
**Obec Malčice, Hlavná 176, 072 06 Malčice**

**IČO**: 00325465

V súlade s § 11 ods. 8 zákona č. 307/2014 Z. z. o niektorých opatreniach pri oznamovaní protispoločenskej činnosti a o zmene a doplnení niektorých zákonov

**vydáva**

***v n ú t o r n ú s m e r n i c u č. 1 / 2 0 1 5***

**o podrobnostiach pri oznamovaní protispoločenskej činnosti**

**§ 1**

**Účel a pôsobnosť**

Účelom tejto vnútornej smernice je podrobnejšia úprava postupu pri oznamovaní protispoločenskej činnosti u zamestnávateľa, ktorým je obec Malčice.

**§ 2**

**Zodpovedná osoba**

Zodpovednou osobou podľa citovaného zákona pre zamestnávateľa uvedeného v § 1 je hlavný kontrolór obce Jozef Tomko.

**§ 3**

**Doručovania podnetov**

(1) Oznámenie o skutočnostiach, o ktorých sa zamestnanec dozvedel v súvislosti s výkonom svojho zamestnania a ktoré môžu významnou mierou prispieť k objasneniu závažnej protispoločenskej činnosti alebo k zisteniu alebo usvedčeniu páchateľa, adresujú zamestnanci zamestnávateľa uvedeného v § 1 hlavnému kontrolórovi obce Jozefovi Tomkovi.

(2) Oznámenie je podnetom, ktorý možno doručiť do sídla obce Malčice na adresu:

Obec Malčice, Hlavná 176, 072 06 Malčice:

a.) osobne, v uzavretej obálke s označením „Hlavný kontrolór obce“ – NEOTVÁRAŤ, počas úradných hodín:

1. do sídla obce: Hlavná 176, 072 06 Malčice,

2. do podateľne obecného úradu Malčice

b.) poštou na adresu: Obec Malčice, Hlavná 176, 072 06 Malčice v uzavretej obálke s označením „ Hlavný kontrolór obce“ – NEOTVÁRAŤ.

**§ 4**

**Preverovania podnetov**

(1) Pri preverovaní podnetov postupuje obecný kontrolór obce Malčice nestranne a objektívne, tak aby bol zistený skutočný stav.

(2) Pri preverovaní podnetov je hlavný kontrolór obce oprávnený požadovať vyjadrenia a informácie týkajúce sa preverovaného podnetu od zamestnancov Obecného úradu Malčice.

(3) Hlavný kontrolór obce pri preverovaní podnetov dbá na dodržiavanie lehôt a riadi sa postupmi určenými *Zákonom č. 307/2014 Z. z. o niektorých opatreniach pri oznamovaní protispoločenskej činnosti a o zmene a doplnení niektorých zákonov*. O výsledku preverenia podnetu oboznámi osobu, ktorá dala podnet.

**§ 5**

**Zachovanie mlčanlivosti a totožnosti osoby, ktorá podala podnet**

(1) Pracovníci podateľne obecného úradu Malčice sú povinní obálky s označením „Hlavný kontrolór obce“ doručené na obecný úrad Malčice poštou alebo osobne odovzdať neotvorené hlavnému kontrolórov obce.

(2) Všetci zamestnanci Obecného úradu Malčice, ktorí prídu do styku s korešpondenciou týkajúcou sa podnetov s oznámením protispoločenskej činnosti a pri spracúvaní osobných údajov uvedených v podnete, sú povinní zachovať mlčanlivosť podľa *Zákona č. 122/2013 Z. z. o ochrane osobných údajov a o zmene a doplnení niektorých zákonov v znení zákona č. 84/2014 Z. z.*, o totožnosti osoby, ktorá podala podnet, ako aj o ďalších skutočnostiach, o ktorých sa v súvislosti s touto korešpondenciou dozvedeli.

**§ 6**

**Evidovanie podnetov**

(1) Evidencia podnetov s oznámeniami protispoločenskej činnosti je vedená hlavným kontrolórom obce Malčice.

**§ 7**

**Účinnosť**

Táto vnútorná smernica nadobúda účinnosť 01. septembra 2015.

František Lopašovský

starosta obce Malčice